ส่วนที่ 1

ข้อมูลสรุป (Executive Summary)

-   บริษัท ไมด้า แอสเซ็ท จำกัด (มหาชน) “ บริษัทฯ”
    ประกอบธุรกิจการขายเช่าซื้อเครื่องใช้ไฟฟ้าภายในบ้าน

  (Electrical Home Appliance) และในช่วงปลายปี 2545 ได้เพิ่มสินค้าประเภท
  เฟอร์นิเจอร์สำหรับบ้าน(Home Furniture) รถจักรยานยนต์ (Motorcycle) ยี่ห้อชั้นนำต่างๆ
  พร้อมทั้งให้บริการก่อนและหลังการขาย
  โดยมีเครื่องใช้ไฟฟ้าภายในบ้านเป็นสินค้าขายหลักในสัดส่วนร้อยละ 89.07 ของยอดขาย
  โดยเฉพาะประเภทภาพและเสียง (Audio and Visual หรือ AV) อาทิ โทรทัศน์ วีดีโอ วีซีดี
  ดีวีดี กลุ่มลูกค้าหลักในปัจจุบัน คือ
  กลุ่มบุคคลรายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆทั่วประเทศไทยซึ่งเป็นกลุ่มประชากรหลักของประเทศ
  บริษัทฯดำเนินธุรกิจภายใต้คำขวัญ “เพิ่มความสุข ทุกครอบครัว”
  โดยเน้นกลยุทธ์การบริการก่อนและหลังการขายแบบ “ครบวงจรและถึงที่หมาย”
  ที่เหมาะสมกับรูปแบบการดำรงชีวิตของกลุ่มลูกค้า
  ซึ่งรวมถึงบริการในรูปแบบต่างๆที่ส่งตรงถึงที่อยู่อาศัยของลูกค้า นอกจากนี้
  บริษัทฯใช้กลยุทธ์การขายและการตลาดที่แตกต่างจากผู้ประกอบการรายอื่น ได้แก่
  การรับประกันสินค้าตลอดการผ่อนชำระ การรับซื้อสินค้าเก่าเพื่อแลกเช่าซื้อสินค้าใหม่
  และการให้ระยะเวลาการผ่อนชำระค่างวดที่นานกว่าและเหมาะสมกับความสามารถในการชำระของผู้เช่าซื้อ
  คือ สูงสุด 18 เดือนสำหรับเฟอร์นิเจอร์ 24 เดือนสำหรับเครื่องใช้ไฟฟ้าภายในบ้าน 36
  เดือนสำหรับรถจักรยานยนต์ 12 เดือนสำหรับโทรศัพท์มือถือ ตามลำดับ ณ. 31 ธันวาคม 2548
  บริษัทมีสาขา 204 สาขา ครอบคลุมพื้นที่ 64 จังหวัด ทั่วประเทศไทย

-   บริษัทฯก่อตั้งขึ้นเมื่อวันที่ 12 กันยายน 2534 โดยนาย กมล เอี้ยวศิวิกูล และนาย ธเนศ
    ดิลกศักยวิทูร ภายใต้ชื่อเดิม “ บริษัท นครปฐม ไมด้า 1991 จำกัด “
    ด้วยทุนจดทะเบียนเริ่มแรก 3 ล้านบาท สำนักงานใหญ่ตั้งอยู่ที่อำเภอเมือง จังหวัดนครปฐม
    ดำเนินธุรกิจขายเครื่องใช้ไฟฟ้า และ ในปี 2540 เปลี่ยนชื่อเป็น บริษัท ไมด้า แอสเซ็ทจำกัด
    และเริ่มดำเนินธุรกิจเช่าซื้อเครื่องใช้ไฟฟ้าเป็นต้นมา

-   ณ.วันที่ 31 ธันวาคม 2548 บริษัทฯมีทุนจดทะเบียนทั้งสิ้น 1,455 ล้านบาท
    แบ่งเป็นหุ้นสามัญจำนวน 1,455 ล้านหุ้น มูลค่าที่ตราไว้หุ้นละ 1 บาท
    เป็นทุนจดทะเบียนที่ชำระแล้วจำนวน 1,024.00 ล้านบาท โดยกลุ่มผู้ถือหุ้นใหญ่ของบริษัทฯ ณ
    วันที่ 8 กุมภาพันธ์ 2549 คือ ครอบครัวนายกมล เอี้ยวศิวิกูล และครอบครัวนายธเนศ
    ดิลกศักยวิทูร ซึ่งมีสัดส่วนในการถือหุ้นคิดเป็นร้อยละ 27.15 และ 15.19 ตามลำดับ

-   รายได้จากการขายเป็นรายได้หลักของบริษัท และมีเฉพาะบริษัทเท่านั้นที่มีรายได้จากการขาย
    (บริษัทย่อยไม่มีรายได้จากการขายในปี 2547 บริษัทมีรายได้จากการขายเท่ากับ 2,064.99
    ล้านบาท คิดเป็นสัดส่วนร้อยละ 57.89 ของรายได้รวมของบริษัท ในปี 2548 บริษัท
    มีรายได้จากการขาย จำนวน 1,950.70 ล้านบาท คิดเป็นสัดส่วนร้อยละ 52.64
    ของรายได้รวมของบริษัท ลดลงร้อยละ 5.53 จาก ช่วงเวลาเดียวกันของปีก่อน
    ทั้งนี้เป็นผลจากรายได้จากการให้บริการเช่าซื้อเครื่องใช้ไฟฟ้าภายในบ้านลดลงจำนวน
    421.05 ล้านบาท จากยอดขายเครื่องใช้ไฟฟ้าภายในบ้านทั้งปี 2547

-   ในปี 2548 บริษัทและบริษัทย่อยมีหนี้สูญและหนี้สงสัยจะสูญจำนวน 370.25 ล้านบาท
    หรือเท่ากับร้อยละ 9.22 ของรายได้รวมของบริษัทและบริษัทย่อย ซึ่งเพิ่มขึ้นจากสัดส่วนในปี
    2547 เนื่องจากการตั้งสำรองหนี้สงสัยจะสูญตามสัดส่วนลูกหนี้เช่าซื้อของบริษัทย่อยที่เพิ่มขึ้น
    และการเปลี่ยนแปลงนโยบายการตั้งสำรองหนี้สงสัยจะสูญสำหรับลูกหนี้พนักงานที่เพิ่มขึ้นจากร้อยละ
    35 เป็นร้อยละ 40 ทั้งนี้ เฉพาะบริษัทมีหนี้สูญและหนี้สงสัยจะสูญในปี 2548 เท่ากับ 291.48
    ล้านบาท หรือคิดเป็นร้อยละ 7.87 ของรายได้รวม โดยเพิ่มขึ้นร้อยละ 1.24
    จากช่วงเวลาเดียวกันของปีก่อน ที่มีสัดส่วนหนี้สูญและหนี้สงสัยจะสูญเท่ากับร้อยละ 6.63
    ของรายได้รวม จะเห็นว่าบริษัทมีการตั้งสำรองหนี้สงสัยจะสูญเพิ่มขึ้น
    ซึ่งเป็นผลมาจากการปรับเปลี่ยนนโยบายการตั้งสำรองหนี้สงสัยจะสูญพนักงานขายเบิกล่วงหน้าจากเดิมที่ตั้งสำรองเท่ากับร้อยละ
    35 ของมูลค่าลูกหนี้พนักงานขายเบิกล่วงหน้าเป็นตั้งสำรองเท่ากับร้อยละ 40
    รายละเอียดในหมายเหตุประกอบงบการเงิน
    และผลจากการเติบโตของยอดลูกหนี้การค้าที่เพิ่มขึ้นจาก 2,286.04 ล้านบาท ณ วันที่ 31
    ธันวาคม 2547 เป็น 2,527.70 ล้านบาท ณ วันที่ 31 ธันวาคม 2548

-   ณ วันที่ 31 ธันวาคม 2548 บริษัทมีสินทรัพย์รวม 4,734.13 ล้านบาท เพิ่มขึ้นจากวันที่ 31
    ธันวาคม 2547 จำนวน 1,092.69 ล้านบาทหรือร้อยละ 30.01
    โดยแบ่งเป็นสินทรัพย์หมุนเวียนจำนวน 2,936.75 ล้านบาท ซึ่งคิดเป็นสัดส่วนร้อยละ 62.03
    ของสินทรัพย์รวม และสินทรัพย์ไม่หมุนเวียนจำนวน 1,797.38 ล้านบาท
    ซึ่งคิดเป็นสัดส่วนร้อยละ 37.97 ของสินทรัพย์รวม ซึ่งการเพิ่มของสินทรัพย์